text: For at lege med Ruby on Rails skal du bruge følgende:
  Installation af Ruby.
  Windows.
  Ruby er meget let at installere på windows, du skal blot hente den nyeste "One-Click Installer" under afsnittet Ruby on Windows på den officielle ruby download side, og følge instruktionerne på skærmen når du åbner filen.
  Når installationen er færdig kan du fortsætte til næste kapitel. Du kan evt. lære scriptsproget Ruby bedre at kende ved at læse . Et grundlæggende kendskab til Ruby eller et andet programmeringssprog vil helt klart være en fordel når du skal lære at bruge Ruby on Rails.
  Linux.
  På "ubuntu" kan du åbne en terminal (den ligger i Programmer/Tilbehør/Terminal) og skrive:
   sudo apt-get install ruby
   "dit password"
  Og wupti! så har du ruby installeret (der stå ikke noget mens du skriver dit password)
  Installation af Rails.
  Installationen foregår ganske enkelt via Rubys eget pakkehåndteringsværktøj, RubyGems, og skulle gerne foregå på samme måde uanset opreativsystemet. Du skal bare åbne en kommandoprompt, (tryk CTRL+R, skriv cmd i tekstboksen, og tryk på OK hvis du bruger windows) og skrive gem install rails --include-dependencies, derefter trykker du ENTER og venter på at RubyGems henter Rails fra internettet og installerer det for dig.
  Installation og opsætning af MySQL.
  Windows.
  Den nyeste stabile version af MySQL kan hentes fra MySQLs download side, vælg "MySQL Community Server" vælg så Windows eller Windows x64 alt efter hvilken processortype du har (bare vælg Windows hvis du er i tvivl), og vælg så at hente "Windows Essentials". Når du bliver spurgt om din identitet kan du bare vælge linket i bunden: "No thanks, just take me to the downloads!" vælg så en side at hente filen fra.
  Når du har hentet filen skal du bare følge vejledningen på skærmen indtil MySQL er installeret, i det sidste skærmbillede efter installationen er færdig skal du sikre dig at der er sat hak ved "Configuer the MySQL Server now" før du trykker Finish.
  Når opsætningsguiden starter skal du trykke på "næste", vælg "Standard Configuration" og tryk på næste, sørg så for at der er hakker i alle checkbokse og tryk på "næste", på denne side skal der kun sættes hak ved "Modify Security Settings" og så skal du skrive et kodeord som du skal kunne huske og tryk på "næste". Tryk på "Execute" og vent på at opsætningsguiden ordner tingene for dig, og tryk til sidst på "Finish".
  Det var alt hvad der skulle til for at installere et funktionelt Ruby on Rails udviklingsmiljø, du kan nu fortsætte med næste kapitel for at komme i gang med at bruge det.